Vita:Serpák

message: A családi élet szakaszban a „betrothal” nem valami spéci serpa szó, hanem eljegyzés angolul :) Alensha 2013. május 28., 12:57 (CEST)
replies: text: Bizony, egyszerűen ki kell húzni a leánykérés mellől. --Pagonyfoxhole 2013. május 28., 13:22 (CEST)
replies: text: :Kösz a korrekciót. Sose találkoztam ezzel az angol szóval, azt hittem, tibeti nyelven van... . misibacsi*üzenet 2013. május 28., 19:40 (CEST)
replies: text: ::Nem éppen közkeletű szó ma már, az engagement nagyjából kiváltotta, de a 19. század irodalma tele van vele. :) --Pagonyfoxhole 2013. május 28., 19:44 (CEST)
replies: text: :::19. századi angol szépirodalmat eredetiben, amiben lánykérés is előfordul, nem olvasok gyakran... Ha lesznek még a cikkben ilyen, számomra megtévesztő szavak, örülök neki, ha észreveszi valaki.  misibacsi*üzenet 2013. május 29., 09:36 (CEST)
thread_title:  Betrothal 

message: A modern serpás képnél a legjobb talán a jéghasadék fordítás, mivel két jégfal van egymás mellett, bár Sir John Hunt: A Mount Everest meghódítása c. könyvben még a jégesés szó is többször szerepel, ami valószínűleg tükörfordítása az icefallnak. Gyurika vita 2013. május 29., 15:50 (CEST)
replies: text: Beírtam a "jéghasadék"-ot. Ennél a konkrét képnél jónak tűnik. A "jégesés" erőltetett. misibacsi*üzenet 2013. május 29., 18:11 (CEST)
A jégesés nem erőltetett, hanem ez az elfogadott és közismert szakkifejezés. A jégesés nem a gleccserhasadékot jelenti, hanem a gleccser meredek szakaszát, ami ilyen hasadékokkal fokozottan terhelt a jégtömeg fokozott mozgása miatt. A Khumbu-gleccsernek az Everest alaptáborától a Lhoce-falig tartó, több kilométer hosszú és kb. 700 méteres szintkülönbségű szakaszát Khumbu-jégesésnek nevezik. Ez egy létező földrajzi név, a magyar szakirodalomban is általánosan így nevezik. Visszajavítottam. – 31.46.249.184 üzenőlapja   2013. december 30., 02:15‎  (CET) (A hozzászóló azonosítóját és a megjegyzés időbélyegét egy másik szerkesztő pótolta. Lásd: Wikipédia:Aláírás)
thread_title:  Jéghasadék 

message: A cikkben a Sagarmatha nemzeti parkot a világörökség részének választotta be ökológiai fontossága, és a serpa kultúra megőrzése miatt mondat részben téves.
A Sagarmatha Nemzeti Park a VII. kritérium alapján lett természeti világörökség, nem pedig a serpa kultúra megőrzése miatt. A VII. kritérium ami azt jelenti, hogy "egyedülálló természeti jelenségek és képződmények előfordulási helye, illetve páratlan természeti szépséggel és kimagasló esztétikai értékkel bíró terület". A forrásként megadott UNESCO-lapon azt írja, hogy The presence of the Sherpas, with their unique culture, adds further interest to this site azaz az egyedi kultúrával rendelkező serpák jelenléte még érdekesebbé teszi a parkot.  --Hkoala  2013. május 28., 13:37 (CEST)
replies: text: Kösz az észrevételt, átírom a mondatot ennek megfelelően. misibacsi*üzenet 2013. május 28., 19:44 (CEST)
thread_title:  világörökség 

message: A tataroz sablon miatt nem akarok belenyúlni, de a  A nők szerepe részhez talán beírható lenne még Chhurim (persze magyaros átírást meg kell kérdezni), aki kétszer mászta meg az Everestet egy szezonon belül és így bekerült a Guinness rekordok könyvébe is. Már csak azért érdemes rá kitérni, mert van róla képünk a commonsban. --Szente vita 2013. május 29., 14:57 (CEST)
A nepáli wikin szereplő írásból Cshurim Serpa a neve, vagy csak egyszerűen Cshurim. Ogodej  vitalap 2013. május 29., 15:40 (CEST)
replies: text: Beletettem a cikkbe. misibacsi*üzenet 2013. május 29., 18:36 (CEST)
Mivel lett híres serpák szekció esetleg Pem Dorjee is betehető lenne rekordjai miatt. Ogodej így angolból tudod magyarítani? --Szente vita 2013. május 30., 00:12 (CEST)

text: Pemba Dordzse, máshol Pem Dordzsi. Ogodej  vitalap 2013. május 30., 09:40 (CEST)
Ő pedig 21-szer mászta meg. Gyurika vita 2013. május 30., 00:24 (CEST)

text: Most nézem, hogy visszavonult 51 éves korában. Valóban milyen érdekes, hogy egyesek a hegymászást is és az elszigetelt életmódot is romantikusnak látják. Ő nem akart hegyet mászni és rühellte azt, hogy egy falat kenyérért is 3 órát kellett gyalogolni (na meg 3 vissza). Visszavonulása után le is lépet Nepálból és az USA-ban dolgozik mint takarító. Mondjuk a hírnevével ettől többre is vihetné ott, de hát a önmenedzselés ezek szerint nem az erőssége. Érdekes, őt is érdemes lenne beleírni a szócikkbe és a véleményét is. --Szente vita 2013. május 30., 02:02 (CEST)
Még egy kérdés (nem csak) Ogodejnek. Úgy látom több névben is szerepel a "Sherpa" név. (pl.:Apa Sherpa, Lhakpa Sherpa) Ahogy nézem ezek nem a születési nevek, de általuk használt bece név. Ilyen esetben maradjon a "Sherpa" vagy magyarítsunk? Wiki elvek szerint ugye név esetén latin betűknél nem szokás magyarítani, de kérdés, hogy ez mennyire minősül névnek. --Szente vita 2013. május 30., 03:21 (CEST)

text: Most így ezt nézve a Sherpa az nem a név része. Ezek szerint sok serpa csak egy nevet használ. --Szente vita 2013. május 30., 03:44 (CEST)
replies: text: :„Wiki elvek szerint ugye név esetén latin betűknél nem szokás magyarítani”  – csakhogy ezek nem latin betűk, hanem angolos átírások nepáli, tibeti írású nevekből. A szabály egyébként az, hogy ha pl. Nepálban született, akkor a születési nevén kell átírni. Egyébként meg névadás szempontjából csakugyan egy nevük van + a Serpa (és nem Sherpa) törzs(?)név. A többi név  Apa Serpa, Lakpa Serpa. Ogodej  vitalap 2013. május 30., 09:40 (CEST)
replies: text: ::Köszönet ismét a magyarításért. --Szente vita 2013. május 30., 15:21 (CEST)
thread_title:   Átírások 

message: Nem akarok beleszerkeszteni a cikkedbe Misi bá', de szerintem ez a kép jó volna ide.   Vadszederke' 2013. május 29., 18:52 (CEST)
replies: text: Már bekerült a cikkbe. Most már bátran szerkesztheti bárki, a forrásomat feldolgoztam. misibacsi*üzenet 2013. május 30., 17:41 (CEST)
replies: text: :A mai módosításokkal én is befejeztem már a szócikk szerkesztését. A látogatottsági adatok alapján Misibácsi jól bele talált, hogy szükség lenne a szócikkre. Erőss iránti érdeklődés mellett most valószínűleg a kerek évfordulós Hillary expedíció nyomta meg a látogatottságot. --Szente vita 2013. május 30., 22:47 (CEST)
thread_title:  Ajánlott kép 

message: Misi bácsi kérésére elolvasom a cikket és amit még jónak gondolok beletenni, azt ide fogom írni sorban.  Vadszederke' 2013. május 31., 21:30 (CEST)
# A cikk nevét az egyértelműsítés nevében javaslom átnevezni így, hogy Serpa (népcsoport), mert van Serpa (foglalkozás) is. A jelenlegi tagolás, mint "népcsoportnak" jó lesz, de lehet bővíteni.
A serpa mióta foglalkozás?   "Despite the common misconception, "Sherpa" is not an occupation but the name of an ethnic group living at high elevations in the Himalayas" Gyurika vita 2013. május 31., 21:36 (CEST)
Nos, Gyurika. A minimális udvariasság, hogy amikor valaki a saját bejegyzését írja, ne írjon bele más szerkesztő. Most elvesztettem a bejegyzéseim egy részét a szerkesztési ütközés miatt. Ezek az én megjegyzéseim a cikkhez, ha neked is vannak, írd le, de hagyd, hogy befejezzem. Részemről, most visszavonulok, majd később folytatom, ha lesz időm. Addig gondolkozz a feltett kérdéseden, amilyen okos vagy megtalálod rá a választ.  Vadszederke' 2013. május 31., 21:49 (CEST)
A szerkeszétési ütközésnél nyomsz egy backspace-t és minden visszajön. Bocsánt amúgy, nem tudtam, hogy nem lehet ideírni a vitalapra, rohadjak meg, tényleg. Gyurika vita 2013. május 31., 21:54 (CEST)
replies: text: Tényleg?  Vadszederke' 2013. június 2., 09:58 (CEST)
Alapvetően, mivel a szócikk címe "Serpák" így szükségtelen, nem kívánatos és egyenesen hibás a Serpa (népcsoport)-ra átnevezés. Ahogy Gyurika rámutatott ez egy hibás közvélekedés deklarálása lenne. --Szente vita 2013. május 31., 22:29 (CEST)

text: Ezt tudnám példának hozni. A népcsoport nevek többesszámban írjuk és ez kellőképpen megkülönbözteti az egyéb jelentéstől, más egyértelműsítés ilyenkor szükségtelen. --Szente vita 2013. május 31., 22:38 (CEST)
Látom, hogy most már egyedül is boldogulsz a cikkel.  Sok sikert kedves Szente!  Vadszederke' 2013. június 2., 09:58 (CEST)
thread_title:  További megjegyzések a cikkhez